**Să ne-ofilim în flori de tei...**

*Lilia Manole*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un zeţar, e-nveşmântat copacul,

Ce-şi are-un idol, înflorit demult,

Coroana teiului, c-un suculent oracol,

Vesteşte,-al florilor de tei, tumult.

Dă-mi mâna ta, iubite, ca de zahăr,

Să ne-amintim, culesul de zeţar

Al florilor de tei, în ancestralul cufăr,

Şi-ascunse-n umbră, pentru zile mari.

Să nu zădărnicim, iubite, timpul,

De după pomi, florale nimburi vin,

Hai, dă-mi, iubite, mâna, în tot chipul,

Să fim o carte, al florilor de tei, alin.

La umbra cărţii, ele s-or aşterne,

Neprihănite, sfinte şi mieroase,

În zugrăviri suave, descoperind pe gene,

Esenţele virtuţilor, ce nu ne lasă.

Şi- n adieri de contrapagini să simţim,

Cum florile ne iau, frumos, de mână,

Ca două frunze, să ne-nvrednicim

De mierea liniştii, teioasă şi divină.

Sfârşit vernal zeţarii prevestesc,

Hai, dă-mi, iubite, mâna să versăm

O nouă înflorire -a teiului ceresc

Şi-n galbenele stele să ne cufundăm...

Dă-mi mâna ta, iubite, cu degetele reci,

Adevărata nostalgie abia acum revine,

Ca un zeţar, venit din primăveri, pe veci,

Şi-şi încălzeşte palmele, cu flori ce ne îmbie.

Şi-un vesperal sfârşit de necules amor

Al florilor de tei, pe-o clipă implorând,

Sub clar de lună, să păşim, cu sens domol,

Şi -n flori de tei să ne-ofilim, visând...

Lilia Manole